**În vibrația dorului – portativele zilei**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*curs de miracole\*

în epiderma ta scrijelesc o scrisoare tandră în care dorul meu

vibrează chemări subtile mai adânc ca tăcerea

înainte de-a începe să desenez în dorință vreun chip

îl dăruiesc oceanului să-i hrănească toate vietățile și misterele

să-i învețe pulsul și culoarea atât de specială

după ce i-a sorbit hăurile

decojesc tainele mătănii să-i fie pentru rugăciuni scoicii

nu trebuie decât să-i adopt sidefiul podoabelor

înainte de-a se nemurii perlă

iia văluroasă a voluptății îmbrac atâtea smerite înserări au acceptat

unduios în hățișuri iubirii să-i urmez pașii (pericolul își mărește cifra octanică)

precum umbra

dar mai presus de orice refracție dorul nevăzută

prezență tușează nimic nu este iertat clemența e o virtute care-i lipsește

intersecții popasuri în curburi de efemer sunt arse sub limba-i de cer

sălbăticiune care-și duce mândră în blană jertfirile

de-o parte și de alta a toate atingerile

viața filată în decari tăiată de ași cu măiestria trișorului

egală cu ea însăși precum răsfrângerea conștiinței de sine în ochiul supremului

sârma ghimpată a universului nu-i oprește arcuirea saltului

doar pasărea îi poate acroșa văzduhurile

aripa-i poate odihni imploziile cât o clipire a veșniciei

înainte de-o altă erupție a galaxiilor din vene

ființarea împănată cu dor uneori nici zeii n-o pot purta dacă nu mor

preț de-un viraj în unghi frânt pe spirala veșniciei

portativele zilei note burduşite de gânduri

scriu povești cantabile doar pe buza neantului pe care

scăriță va ciupi coarda ursitei nota mea stranie s-ar putea clipa casabilă

să nu poată loga înțelegerii mele coordonatele spațiului

fiecare sunet își tatuează indescriptibilul în vârful falangelor fibra luminii

trebuie călită în fierbințeala sângelui

cum altfel să-nveți pielea să cânte sub dune sau

explozii astrale

încolăcită-n tăcere desenez cheia sol pe-o margine a dorului

deschis e

amfiteatrul tuturor melodiilor